section_heading: Radnja
paragraph_text: U odrpanom baru u gradu uništenom ratom, znanstvenik i poduzetnik Hunt (Julian Wadham) unajmi plaćenika i bivšeg kraljevskog marinca DC-ja (Ray Stevenson) da okupi grupu bivših vojnika, Priora (Richard Brake), Jordana (Paul Blair), Cottera (Henok Frost), Voytecha (Julian Rivett), McKaya (Michael Smiley) i Taktarova (Brett Fancy), da ga zaštite na opasnom putu na ničiju zemlju. Njihova misija je da istraže jedan stari vojni bunker u istočnoj Europi. To bi trebalo biti lako i kratko - 48 sati najviše. Puno novca za malo rizika. Ili tako on kaže...